UBERA ARANZETA (EH Bildu, 2018-03-22):
Berriozabal andrea, urrats garrantzitsua emango da benetan neurriak indarrean sartzen direnean.
Hori da garrasika eta haserre eskatzen zigutena ikastetxeetatik. Gaurkoa, akordio garrantzitsua da, baina benetan urratsa eta garrantzizkoa izango da indarrean neurriak sartzen direnean.
Zeren hemen ez dago bizikidetza arazorik. Ikastetxe horietan ez dago bizikidetza arazorik. Arazoa da ikastetxe horietako ikasleak beraien hezkuntza ibilbidea emateko ezin zaiela behar bezala dituzten arreta eta premiei erantzun. Hori da arazoa.
Eta arazoa da ikastetxe horietan ez dela erreflexatzen, ez dela islatzen gizartean dagoen aniztasuna.
Gure lehentasuna da segregazioari aurre egitea da, bai. Eta segregazioari aurre egiterakoan, edo neurriak planteatzerakoan, zeren ez dakit zergatik tematzen garen fokua sareen arteko leia horretan jartzea. Sare guztiak behar ditugu, sareak baino gehiago, ikastetxe guztiak behar ditugu. Eta esan dugu, edo guztiok inplikatzen gara edo bestela jai daukagu, Bengoechea andrea.
Eta zure taldeak, Gasteizeko Udaletxean babestu du hezkuntza eta aniztasunaren maila. Babestu du Gasteizeko plataformaren mozioa, bai. Orduan, animatu nahi zaitugu lehenengo puntua ere babestera. Eta animatu nahi zaitugu, batez ere, hausnarketa bat egitera egin duzuen proposamena erretiratzeko, zeren zuk ikusi duzu, zer errealitate dagoen eta bat zatoz gaur hemen eztabaidan, mahai gainean jarri ditugun neurriekin. Konbentzitu zure taldea benetan egoerari aurre egiteko eta ez egoera okerrerantz bideratzeko.
Zeren hemen guztion ardura da, beraz, guztiok egin behar dugu. Ez da bakarrik hezkuntzarena. Ez dakit, Berriozabal andrea, arretaz jarraitu duzun nire interbentzioa, esan dizut arretaz jarraitzeko nire interbentzioa. Esan dut arazoa ez dela bakarrik eskola publikoarena, arazoa ez dela bakarrik hezkuntzarena, arazoa ez dela sareen arteko lehiarena; esan dut hezkuntzaz gain, etxebizitza politika, kultura politika, enplegu politika, guztiak beharrezkoak direla.
Zeren azkenean jokoan dagoena asko delako. Eta gaurko neurriez gain ere, planteatu ditugu beste bi proposamen, irakasleen egonkortasunari dagokionean eta beken kudeaketa eredua aldatzeko ere.
Eta iruditzen zaigu aurrerapausoak eman daitezkeela, baina beharrezkoa da, berandu goazelako. Eta onartzeaz gain, eta asko eskertzen diot gaur Pastor jaunak egin duen errepasoaz, Gasteizeko mailan onartuta dauden neurrietaz. Lehenengo aldia da Gobernua sostengatzen duten taldeak, Legebiltzarrean behintzat, onartzen dutenak eta aitortzen diotenak Gasteizeko mailari egindako lana eta errepasoa egiteaz gain, ea orain guztion artean gain garen, neurri horiek eta Gobernuak esan ditzakeena, guztiak, eta beste eragile batzuk ere, indarrean sartzea.
Eta zoritxarrez, segregazioaren arazoa ez da Gasteizekoa bakarrik, ez da Gasteizen esklusiba. Herri guztietan dago eta iruditzen zaigu hor lan sakona egin behar dela tokian tokiko eta herri desberdinetan, baldin eta guztiok konpartitzen dugun helburu hori lortu nahi baldin bada.
Guk ez dakit asmatuko dugun edo ez. Saiatzen ari gara hezkuntza komunitatean adostasuna duten neurriak etxe honetara ekartzen, bultzada bat emateko eta Gobernua esnatzeko, erreakzionatzeko eta ikusi dena dagoeneko.
Ez dut ukatuko Gobernuak, Berriozabal andrea, neurririk ez duela indarrean sartu, baino ikastetxeetan esan ziguten zer muga dituzte. Hamaika Eskuk zer eman duen ere esan digute. Esan digute orain zein premia gehiago zituzten. Orduan, hori ere onartu behar dugu, eta hobetu behar dugu, eta behar dituzten baliabideak beraien eskura jarri behar ditugu.
Eta kontziente gara, kontziente gara guztiok gure artean baditugun mesfidantzak daude, inertziak eta normala da, are gehiago ikusita aurreko legegintzaldian eta oraingoan Gobernuak izan duen jokabidea eta inakzioa, ez.
Baina argi daukagu, edo gainditzen ditugu mesfidantza horiek, inertziak horiek edo, bestela, ez dugu ezer egingo. Eta batez ere, ikasle horiengatik, haur horiengatik, familia horiengatik eta ikastetxe horiengatik, zeren horiei berdin zaie ekimenak norenak diren eta nola onartzen dira, horiek behar dituztena da neurria, baliabidea, inbertsioak.
Bai, eta gu horretan saiatuko gara bustitzen, saiatuko gara aldentzen diskurtso errezetatik, posizionamendu hutsetatik, zeren hemen posizioanamenduez haratago, hemen behar ditugulako neurria eta baliabide zehatza, baina jada.
Eta bukatzeko, zenbait ohar egin nahiko nituzke. Bat, zoritxarrez segregazioa ez da soilik Gasteizeko arazoa.
Bi, lege batekin, ILP batekin ez ka konpontzen arazoa, neurriak eta inbertsioak behar dira eta ez dira nahikoa izango hona ekarriko ditugun neurri guztiak ere. Beraz, gai honekin, gogor jarraitu behar dugu lanean,
Hezkuntzaz gain, harrera politika, enplegu politika, etxebizitza politika, inklusio politika, kultura politika behar beharrezkoak ditugu.
Beste neurri bat, beste ohartarazpen bat. Arazoa ez da immigrazioa; arazoa pobrezia, mugikortasuna da, gizarte arrakala da, klasismoa da, abar eta abar. Arazoa ez da eskola publikoa. Arazoa ez da hezkuntzak dituen sare ezberdinak. Beraz, kontuz diskurtsoekin, guztiok daukagu asko ikasteko.
Denon artean egin behar dugu...